الامير عباس حليم

النبيل عباس حليم ، حفيد الأمير محمد عبدالحليم ، واحد من ولاد محمد على باشا ، مؤسس العيله العلوية ، من مواليد اسكندريه سنة 1897 ، كان طيار ، وخدم فى الحرب العالمية الأولى فى صفوف القوات التركية ، وفى القوات الألمانية .
وللأمير الراحل 3 ولاد منهم ( نيفين و ألفت ) من توحيدة مدحت يكن باشا ، مؤسس فكرة بنك مصر مع طلعت حرب ، سليلة عيله الخديوى اسماعيل ، اكبرهم الأميرة نيفين اللى بتعيش ما بين لوزان فى سويسرا والإسكندرية ، والأميرة ألفت اللى رحلت من أعوام ، والأمير محمد على ، اللى عايش فى الولايات المتحده الامريكيه من قيام الثورة ، و هو من مرات إنجليزية للنبيل .

كان النبيل عباس ملاكم وسباح ولاعب تنس ، كانت له جهود واضحة فى رعاية الرياضة فى مصر ، واستمر لغاية اكتوبر 1930 رئيس لنادى العربيات المصرى ، و كان يحب الصيد ، فكان بيحتفظ فى قصره بمجموعة كبيرة من البنادق ، وكمان الحيوانات المفترسة اللى كان بيصطادها محنطة بحجمها الكامل ، ويظهر دائما بجوار الأسود فى الصور اللى نشرت له ، لكن رغم ده الحب الشديد للصيد توقف عن ممارسته بعد الثورة ، والنبيل عباس حليم رأس نادى النجمة الحمراء ، اللى بيعرف الايام دى باسم النادى الأوليمبى ورأس اتحادات رياضية كثيرة .

توفيت مراته الأولى ، الإنجليزية الأصل ، فى ظروف درامية ، وتزوج بعدها من بنت مدحت يكن باشا ، و مكنته ثروتها من الاستغناء عن المبلغ السنوى الذى كان يدفعه له الملك فؤاد .
 شوف كمان 
 لنادى العربيات المصرى

تصنيف:عيلة محمد على
تصنيف:تاريخ مصر
تصنيف:محمد على باشا
تصنيف:مصريين البانيين